અત્રે ઉલ્લેખનીય છે કે, સરકાર દ્વારા ગત ઓગસ્ટમાં આયાત નિયંત્રણ મુકાયા હતા. પરંતુ સરકાર દ્વારા થતી આયાત પર નિયમ લાગુ પડતો નહીં હોવાથી મોટાપાયે તુવેરની આયાત થઇ રહી છે. આયાતી તુવેરના ભાવ નીચા હોવાથી સ્થાનિક ખેડૂતોને પણ નીચા ભાવ મળી રહ્યાં છે. આવી સ્થિતિમાં સસ્તી તુવેરની આયાતથી ખેડૂતોને પૂરતા ભાવ નહિ મળતા નુકશાન થઇ રહયું છે. ત્યારે તુવેરની આયાત પર સંપૂર્ણ પ્રતિબંધ મુકવા કર્ણાટકમાં માંગ ઉઠી છે.